Klasa: 003-08/19-01/7

Ur.Broj: 2170-55-04/2-19-3

**Dnevni red i zaključci**

**sa sjednice Učiteljskog vijeća 28.08.2019. u 10.00 sati**

**Dnevni red:**

1. Prihvaćanje zapisnika sa prošle sjednice Učiteljskog vijeća
2. Prihvaćanje dnevnog reda današnje sjednice
3. Novine u novoj školskoj godini
4. Informacije o aktivnostima vezanim uz kurikularnu reformu
5. Projektni tjedan
6. Razredništva u 2019./2020. šk. god.
7. Početak nastave
8. Zamolbe za naknadni upis
9. Razno

**Ad 1)** Zapisnik je jednoglasno prihvaćen.

**Ad 2)** Dnevni red je jednoglasno prihvaćen

**Ad 3)**Izložen je kalendar za novu školsku godinu 2019./2020. prema ranije izglasanoj prvoj varijanti koja je donesena na razini Primorsko- goranske županije. S obzirom na to da je državni praznik 8. listopada, Učiteljsko je vijeće jednoglasno odlučilo da će 7. listopada 2019. biti nenastavni dan.

Ravnateljica je izvijestila članove Učiteljskoga vijeća o sastanku s ministricom znanosti i obrazovanja održanom 27. kolovoza 2019. te je ukratko obavijestila članove Vijeća o budućim edukacijama te edukaciji Loomen. Naime, postavilo se pitanje je li Loomen obavezan i dan je potvrdni odgovor. Prema Zakonu o odgoju i obrazovanju, poglavlje XII., Stručno osposobljavanje, usavršavanje, napredovanje i izdavanje licencija, jasno se navodi obaveza trajnog usavršavanja svih učitelja, nastavnika, stručnih suradnika i ravnatelja kroz programe koje je odobrilo Ministarstvo. Stoga je to zakonska obaveza učitelja. Također, ravnateljica je najavila dva savjetnička posjeta, jedan u listopadu, a drugi u ožujku.

S obzirom na to da se od ove školske godine kreće s Kurikularnom reformom, ravnateljica je obavijestila Vijeće o održavanju mjesečnih sastanaka. Na tim će se sastancima pružiti međusobna podrška na način da će učitelji jedni druge izvijestiti o međupredmetnim aktivnostima te će moći izložiti ideje i prijedloge vezane za aktualnu reformu.

Učitelji uključeni u Kurikularnu reformu dužni su iznijeti GIK-ove, dok je pisanje priprema proizvoljno to jest svaki učitelj ima pravo odlučiti kako će ih pisati, na tjednoj ili mjesečnoj razini. Svi učitelji dužni su na prvome satu iznijeti učenicima elemente vrednovanja, buduće teme, ishode te ih uputiti u novine tijekom reforme.

Što se tiče udžbenika, određena količina bit će dostavljena do početka nastavne godine, dok će ostatak udžbenika biti dostavljen do 15. rujna 2019. Udžbenici će biti podijeljeni učenicima koji će ih pri završetku nastavne godine vratiti uredne i očuvane. Do kraja kalendarske godine, učenicima prvih i petih razreda trebali bi biti dostavljeni tableti koje će također pri završetku nastavne godine vratiti.

**Ad 4)** U mjesecu rujnu održat će se razne edukacije i stručna usavršavanja.

**Ad 5)** Ravnateljica je predložila da se predzadnji tjedan nastavne godine održi Projektni tjedan u kojem bi svi učitelji iznijeli pojedinačne manje projekte na temu Grada Rijeke s obzirom na to da je Rijeka dobila status Prijestolnice kulture 2020. Učiteljsko je vijeće jednoglasno prihvatilo ravnateljičin prijedlog.

**Ad 6)** Razredništva su dodijeljena na sljedeći način: I.a D. T., I.b V. Č. S., II.a K. T., II.b F. M., III.a L. B., III.b I. L., IV.a L. G., IV.b I. B. K., V. I. D., VI. V. L., VII. S. M. S. i VIII. H. B..

Tijekom školske godine odredit će se tri datuma za održavanje kolektivnih informacija, a svaki će učitelj odrediti fiksni termin primanja roditelja jednom tjedno u jutarnjem terminu, a po potrebi pružit će se mogućnost primanja po dogovoru.

**Ad 7)** Iznesen je program za prijam učenika prvih razreda koji će se održati 8. rujna 2019. s početkom u 11 sati.

Ravnateljica je izvijestila o terminima razrednih vijeća.

Napomenuto je da će se raspraviti i dogovoriti o elementima vrednovanja što se tiče vladanja (kriteriji za niža i kriteriji za viša odijeljenja) te se istih treba pridržavati.

Ravnateljica je zamolila učitelje Produženog boravka da se pobrinu za dvorišni prostor oko škole te je predložila da se osmisli projekt te iznese troškovnik kako bi se taj prostor uredio i prilagodio učenicima i potrebama škole. Budući da škola trenutno taj prostor ne koristi, smatra se da će manifestacija Porto Etno koja će se održati 7. rujna 2019. od 12 do 17 sati u prostorijama škole dodatno potaknuti na razmišljanje o uređenju tog prostora za potrebe učenika i škole.

**Ad 8)** *Raspravljano o pitanjima koja se tiču maloljetnika, a što predstavlja Zakonom zaštićene podatke*.

**Ad 9)** Predstavljena je nova vjeroučiteljica nižih hrvatskih odjeljenja.

 Za Učiteljsko vijeće:

 Zapisničar: Ravnateljica:

Daria Acinger, v.r. Dunja Kučan Nikolić, v.r.